මෙරට ආහාර අතරේ අතුරු ආහාරයක් වන මඤ්ඤොක්කා වගාවන්හි අස්වනු නෙළිම සදහා වගාවේ භූමී ප්‍රදේශයට වල්නාශක යොදන බවට නාඋල ප්‍රදේශයෙන් වාර්තා වෙයි.විශාල වශයෙන් වගාකෙරන මඤ්ඤොක්කා වගාවන් මාතලේ දිස්ත්‍රික්කයේ සිදුකරන අතර දඹුල්ල ආර්ථික මධ්‍යස්ථානයට දින පතා තොග වශයෙන් ලැබෙන මඤ්ඤෝකා ප්‍රමාණයද  අති විශාලය.අස්වනු නෙළිමට පෙර මඤ්ඤෝක්කා වගාවන් සදහා වල් නාශක යෙදිමේ අවශ්‍යතාව සමිබන්ධයෙන් වගාවන් හි නියුතු ගොවින් කිහිප දෙනෙකුගෙන් අප අදහස් විමසු අතර ඔවුන් කියා සිටියේ පොළව බුරුල් කර ගැනීම සඳහා  කෘෂිරසායන යොදන බවය.අස්වනු නෙළිමේදි මඤ්ඤොක්කා අල කැඩි යැම වලක්වා ගැණිම සදහාත් ජලය අනවශ්‍යය  පරිදි යෙදවීම වලකා ගැණිම සදහාත් මෙම ක්‍රමය අනුගමන කරන බැවි  ගොවීහු පවසති.මේ සමිබන්ධයෙන් සෞඛ්‍ය අංශ නිළධාරින් ගෙන් කළ විමසිමක දි කියා සිටියේ වල් නාශක වර්ග යෙදිම බිම් සැකසීමේදි ගොවීන් නිරන්තරව සිදුකරන බවත් එය වගා භූමී වල වල් මර්ධනය සදහා සිදුකරන්නක් බවත්ය.කෙසේ නමුත් ආහාරය පිණිස යොදා ගැනෙන මඤ්ඤෝකා වැනි අල වර්ග සදහා විස  රසායන යෙදිම තුළින් පාරිභෝගිකයා කිසිදු වග විභාගයකින් තොරව ආහාරයට ගැණිමත් යන කරුණු හේතුවෙන් බරපල සෞඛ්‍ය ගැටලූ පැනනගින බව සෞඛ්‍යය අංශ අවධාරනය කරයි.අස්වැන්න නෙළිමට ආසන්නව විස රසායන ද්‍රව්‍ය යෙදිම හේතුවෙන් පොළව පැළි ඇති අයුරු දක්නට ලැබුණි.අතිශය භයානක මෙම තත්ත්වය හේතුවෙන් විවිධ ආබාධ සහිත රෝග රැසකට සමාජය ගොදුරු වීමේ අවධානමක් පවතින බවත් මෙම තත්ත්වය සමිබන්ධයෙන් අදාල අංශවල දැඩි අවධානය ඉතා ඉක්මනින් යොමු විය යුතු බැවිද සෞඛ්‍යය අංශ වැඩි දුරටත් පෙන්වා දෙයි.